OpenLLM-France/wikimedia huggingface dataset:
# Comtat palatí de Lotaríngia

El comtat palatí de Lotaríngia (també palgraviat de l'alemany Pfalzgraft, comte palatí) fou una jurisdicció feudal del Sacre Imperi Romanogermànic organitzada als darrers anys del segle X. Les funcions del comte palatí o palgravi de cadascun dels ducats del Regne de Germània es desconeixen però se suposa que eren similars en relació als ducs a les que tenien els comtes palatins en relació al rei sota els emperadors carolingis.
El títol fou donat per primer cop a Herman, de malnom Pusillus, comte de Zulpich, Bonn, Gerresheim i Auelgau, que l'agafà per primer cop vers 985; Herman apareix esmentat per darrer cop el 16 de juliol del 996 i hauria mort el 20 de novembre següent. Es va casar amb Hielwigis (parenta d'Ulric bisbe d'Augsburg) i fou el pare d'Ezzo que va agafr també el títol de palgravi (comte palatí) de Lotaríngia. La família va conservar el títol fins al 1085. A la primera meitat del segle XII va perdre la seva associació amb la Baixa Lotaríngia i el comtat va quedar vinculat a Francònia i l'Alta Lotaríngia (amb German de Stahlek, que va accedir al càrrec el 1141) els dominis del qual van començar a ser coneguts com a Palatinat o comtat palatí del Rin.

## Llista de palgravis

* Herman I 985-vers 996
* Azzo o Ezzo vers 1020-1034 (fill)
* Otó 1035-1045 (fill, duc de Suàbia)
* Enric I 1045-1060 (nebot)
* Herman II 1064-1085 (fill)
* Enric II de Laach, 1095-1095 casat amb Adelaida vídua de l'anterior, que li aporta el títol
* Enric III, 1085-1099
* Sigifred de Ballenstadt, 1099-1113
* Godofreu de Calw 1113-1129
* Guillem de Ballenstadt, 1129-1140 fill de Sigifred
* Enric IV Jasormirgott de Babenberg 1140-1141
* Hermann III de Stahleck 1142-1155
Vegeu Palatinat i comtat palatí del Rin

## Nota

* ↑ Memorienbuch de Saint Gereon de Colònia

## Referències

* Genealogia
# Perdiu de Nahan

La perdiu de Nahan (Ptilopachus nahani) és una espècie d'ocell de la família dels Odontofòrids (Odontophoridae) que habita zones de selva humida del nord-est de la República Democràtica del Congo i Uganda.
# Traquíctids

Els traquíctids o peixos rellotges (Trachichthyidae) és una família de peixos marins incluída en l'ordre Beryciformes, que es distribueix pels oceans Atlàntic, Índic i Pacífic, entre els 100 i 1500 m de profunditat.

## Gèneres

Existeixen 42 espècies agrupades en 8 gèneres:
* Gènere Aulotrachichthys (Fowler, 1938)
** Aulotrachichthys argyrophanus (Woods, 1961)
** Aulotrachichthys atlanticus (Menezes, 1971)
** Aulotrachichthys heptalepis (Gon, 1984)
** Aulotrachichthys latus (Fowler, 1938)
** Aulotrachichthys novaezelandicus (Kotlyar, 1980)
** Aulotrachichthys prosthemius (Jordan i Fowler, 1902)
** Aulotrachichthys pulsator (Gomon i Kuiter, 1987)
** Aulotrachichthys sajademalensis (Kotlyar, 1979)
* Gènere Gephyroberyx (Boulenger, 1902)
** Gephyroberyx darwinii (Johnson, 1866)
** Gephyroberyx japonicus (Döderlein, 1883)
** Gephyroberyx philippinus (Fowler, 1938)
* Gènere Hoplostethus (Cuvier en Cuvier and Valenciennes, 1829)
** Hoplostethus abramovi (Kotlyar, 1986)
** Hoplostethus atlanticus (Collett, 1889)
** Hoplostethus cadenati (Quéro, 1974)
** Hoplostethus confinis (Kotlyar, 1980)
** Hoplostethus crassispinus (Kotlyar, 1980)
** Hoplostethus druzhinini (Kotlyar, 1986)
** Hoplostethus fedorovi (Kotlyar, 1986)
** Hoplostethus fragilis (de Buen, 1959)
** Hoplostethus gigas (McCulloch, 1914)
** Hoplostethus intermedius (Hector, 1875)
** Hoplostethus japonicus (Hilgendorf, 1879)
** Hoplostethus latus (McCulloch, 1914)
** Hoplostethus marisrubri (Kotlyar, 1986)
** Hoplostethus mediterraneus mediterraneus (Cuvier, 1829)
** Hoplostethus mediterraneus sonodae (Kotlyar, 1986)
** Hoplostethus mediterraneus trunovi (Kotlyar, 1986)
** Hoplostethus melanopterus (Fowler, 1938)
** Hoplostethus melanopus (Weber, 1913) - Reloj escama-pequeña
** Hoplostethus mento (Garman, 1899)
** Hoplostethus metallicus (Fowler, 1938)
** Hoplostethus mikhailini (Kotlyar, 1986)
** Hoplostethus occidentalis (Woods, 1973)
** Hoplostethus pacificus (Garman, 1899)
** Hoplostethus ravurictus (Gomon, 2008)
** Hoplostethus rifti (Kotlyar, 1986)
** Hoplostethus robustispinus (Moore & Dodd, 2010)
** Hoplostethus rubellopterus (Kotlyar, 1980)
** Hoplostethus shubnikovi (Kotlyar, 1980)
** Hoplostethus tenebricus (Kotlyar, 1980)
** Hoplostethus vniro (Kotlyar, 1995)
* Gènere Optivus (Whitley, 1947)
** Optivus agastos (Gomon, 2004)
** Optivus agrammus (Gomon, 2004)
** Optivus elongatus (Günther, 1859)
* Gènere Paratrachichthys (Waite, 1899)
** Paratrachichthys fernandezianus (Günther, 1887)
** Paratrachichthys trailli (Hutton, 1875)
* Gènere Parinoberyx (Kotlyar, 1984)
** Parinoberyx horridus (Kotlyar, 1984)
* Gènere Sorosichthys (Whitley, 1945)
** Sorosichthys ananassa (Whitley, 1945)
* Gènere Trachichthys (Shaw en Shaw y Nodder, 1799)
** Trachichthys australis (Shaw, 1799)
# Myotis occultus

Myotis occultus és una espècie de ratpenat de la família dels vespertiliònids. Viu a Mèxic i els Estats Units. Els seus hàbitats naturals són els boscos de ponderoses i els boscos de roures i pins, tot i que també se'l pot trobar en zones riberenques boscoses a les regions desèrtiques. Està amenaçat per l'ús de pesticides i la pertorbació del seu hàbitat.

## Referències

* ↑ Arroyo-Cabrales, J.; Ticul Álvarez Castañeda, S. Myotis occultus. UICN 2008. Llista Vermella d'espècies amenaçades de la UICN, edició 2008, consultada el 28 setembre 2013.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Abhaya Naga

Abhaya Naga (o simplement Abhaya) fou rei d'Anuradhapura (Sri Lanka) del 237 al 245. Era germà de Voharika Tissa al que va enderrocar per prendre-li la esposa.
Abhaya i la reina (esposa de Voharika Tissa) es van fer amants. El rei ho va saber i Abhaya va haver de fugir a l'Índia acompanyat d'alguns fidels, deixant a la cort a la reina mare Subha Deva amb l'encàrrec de preparar al país per una revolució. Quan Subha Deva li va comunicar que els preparatius s'havien culminat, Abhaya va creuar la mar amb una força d'indis (tàmils) i es va dirigir directament a la capital. Molts nobles van abandonar a Voharika Tissa que llavors es va adonar de la conspiració i no va tenir altre remei que fugir a cavall amb la seva esposa que era una bona amazona, i per un temps es va refugiar al país muntanyós conegut com a Malaya Rata; Abhaya es va proclamar rei (Abhaya Naga) i va marxar a Malaya Rata on finalment va atrapar a Voharika Tissa, el va matar i es va apoderar de la reina.
Va construir algunes parets per encerclar arbres sagrats i una sala quadrada al Lohapasada (Lowa Maha Paya) i es diu que va gastar 200.000 massa (monedes) en comprar robes pels monjos del país.
A la seva mort el va succeir el seu nebot Sirinaga II, fill de Voharika Tissa.

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.
# Profil perdu

L'expressió profil perdu o profil fuyant, en pintura o en escultura és la representació d'una persona d'esquena, amb la cara lleugerament girada cap al costat, de manera que tres quartes parts de la part posterior del cap romanen amagades, i el seu perfil és "perdut". Apel·les de Colofó és considerat com un dels primers pintors a haver fet aquest tipus de representació.

## Referències

* ↑ «Profil perdu» (en francès). Dictionnaire de l'Académie française. [Consulta: 8 octubre 2019].
# Karim Traïdia

Karim Traïdia (àrab: كريم تريديا, Karīm Traydiyā; Besbes, Algèria, 1949) és un director de cinema algeriano-holandès, germà de l'actor Hakim Traïdia.
Va estudiar sociologia a París i es va traslladar a viure als Països Baixos el 1979. El 1991 va completar la seva formació a l'Acadèmia Neerlandesa de Cinema i Televisió. El 1991 es va graduar amb De onmacht (nominada Gouden Kalf al millor curtmetratge, Premi de la Ciutat de Milà, Millor pel·lícula a Oberhausen, Premi Kodack a Munic). El seu primer llargmetratge De Poolse bruid (1998) va guanyar un Gouden Kalf al millor director i al premi del públic a Rotterdam, rep una nominació al Globus d'Or, Premi Europa a Berlín, a la millor obra europea a Los Angeles AFI. Va rebre el Charlotte Köhler Stipendium per Lijdensweg.
El seu segon llargmetratge, Les diseurs de verité (2000) va guanyar la Palmera d'Or a la millor pel·lícula i el premi a la millor interpretació masculina a la XXI edició de la Mostra de València, i va ser seleccionada al Premi Tigre de Rotterdam i va guanyar diversos premis del Jurat i del Públic.

## Filmografia

* De onmacht (curtmetratge, 1991)
* Lijdensweg (1993)
* De Poolse bruid (1998)
* Les diseurs de vérité (2000)
* Eilandsgasten (2005)
* Vrij Spel (2010)
* Koning van de Maas (sèrie de televisió, 2011)
* Chroniques de mon village (2016)
* Solar Eclipse: Depth of Darkness (2019)

## Referències

* ↑ Karim Traïdia al web d'IFFR
* ↑ De Poolse Bruid (Karim Traïdia, 1998), amanecemetropolis.net
* ↑ El festival acaba hoy con una gala en la que no se proyectará ningún filme, El País, 23 d'octubre de 2000
# Carmen San José Pérez

Carmen San José Pérez (Madrid, 3 de juny de 1951) és una metgessa, activista i política espanyola. Va ser diputada de la x legislatura de l'Assemblea de Madrid dins del Grup Parlamentari de Podem.
Nascuda el 3 de juny de 1951 a Madrid. Sindicalista de la sanitat pública i membre del Moviment Assembleari de Treballadors de Sanitat (MAT), va ser inclosa com a número 2 de la llista d'Izquierda Anticapitalista-Revolta Global (IZAN-RG) de cara a les eleccions al Parlament Europeu de 2009 a Espanya. Participant com a activista en la Marea Blanca en defensa de la sanitat pública, va ser una de les signants del manifest Moure fitxa: convertir la indignació en canvi polític, fet públic el 14 de gener de 2014, que va constituir el text fundacional de Podem. Candidata al número de la llista de Podem per a les eleccions a l'Assemblea de Madrid de maig de 2015, va resultar elegida diputada del parlament regional. Va ser adscrita al corrent anticapitalista del grup parlamentari.

## Referències

* ↑ «Carmen San José Pérez». Assemblea de Madrid. [Consulta: 13 juliol 2019].
* ↑ «Izquierda Anticapitalista presenta su candidatura para las elecciones europeas». Rebelión.org, 30-03-2009 [Consulta: 13 juliol 2019].
* ↑ El Asri, Lucía «Ciudadanos unidos contra el desencanto político». InfoLibre, 07-06-2013 [Consulta: 13 juliol 2019].
* ↑ «Intelectuales y activistas llaman a "recuperar la soberanía popular" con una candidatura para las europeas». Público, 14-01-2014 [Consulta: 13 juliol 2019].
* ↑ «El alcalde opta a la lista anticapitalista para la dirección de Podemos». La Vanguardia, 27-01-2017 [Consulta: 13 juliol 2019].
# Comtat metropolità

Un comtat metropolità és un tipus de circumscripció territorial d'Anglaterra a nivell de comtat. Hi ha sis —Gran Manchester, Merseyside, West Midlands, Tyne i Wear, West Yorkshire i South Yorkshire—, alhora dividits en trenta-sis districtes metropolitans amb l'estatut de municipi. Van ser creats per la Llei de Govern Local de 1972, que va entrar en vigor l'1 d'abril de 1974. Posteriorment, els consells d'aquests comtats van ser abolits per la Llei de Govern Local de 1985, que va entrar en vigor l'1 d'abril de 1986, i les seves funcions van ser traspassades als consells dels seus respectius municipis.

## Municipis metropolitans

| Comtat metropolità | Municipis metropolitans |
| Gran Manchester | Bolton, Bury, Manchester, Oldham, Rochdale, Salford, Stockport, Tameside, Trafford i Wigan |
| Merseyside | Knowsley, Liverpool, Sefton, St. Helens i Wirral |
| South Yorkshire | Barnsley, Doncaster, Rotherham i Sheffield |
| Tyne i Wear | Gateshead, Newcastle upon Tyne, North Tyneside, Sunderland i South Tyneside |
| West Midlands | Birmingham, Coventry, Dudley, Sandwell, Solihull, Walsall i Wolverhampton |
| West Yorkshire | Bradford, Calderdale, Kirklees, Leeds i Wakefield |

## Referències

* «Local Government Act 1972» (en (anglès)). [Consulta: 2 gener].
* «Local Government Act 1985» (en (anglès)). [Consulta: 2 genero].
* Cuchillo, Montserrat; Morata, Francesc. Organización y funcionamiento de las áreas metropolitanas: un análisis comparado. Madrid: Instituto Nacional de la Administración Pública, març de 1991. ISBN 84-7088-548-0.
# Pere Diaca de Tomi

Pere Diaca de Tomi (Petrus Diaconus, Pétros Πέτρος) fou un dels caps dels monjos coneguts com a escites, sorgits de la diòcesi de Tomi a la riba sud del Danubi al segle vi. Va anar a Roma amb altres delegats dels monjos i junt amb els seus col·legues va dirigir a Fulgenci de Ruspe i altres bisbes africans que ara estaven exiliats a Sardenya, una obra titulada De Incarnatione et Gratia Domini nostri Jesu Christi Liber.

## Referències

* ↑ «[http://www.perseus.tufts.edu/hopper/text?doc=Perseus:text:1999.04.0104:entry=petrus-bio-15 A Dictionary of Greek and Roman biography and mythology, Petrus DIACONUS.]». [Consulta: 26 desembre 2017].
# Tití emmascarat

El tití emmascarat (Callicebus personatus) és un primat platirrí de la família dels pitècids. Viu a l'est del Brasil, a la Mata Atlàntica, en boscos dispersos dels estats de Bahia, Minas Gerais, Rio de Janeiro i São Paulo. L'espècie sorgí de l'especiació al·lopàtrica del tití gris. Fa una mitjana de 95 cm de llargada, més de la meitat dels quals pertanyen a la cua. Pesa una mitjana de 1.300 g.

## Referències

* ↑ «Tití emmascarat». Cercaterm. TERMCAT, Centre de Terminologia.
# Ambroise Gardeil

Ambroise Gardeil (29 de març de 1859, Nantes - † 2 d'octubre de 1931) fou un frare dominic i teòleg francès. Fou un gran estudiós de Sant Tomàs d'Aquino i mestre de Réginald Garrigou-Lagrange.
El 1878 entra a l'Orde de Predicadors i el 1884, acabats els estudis, comença a explicar De Locis Theologicis. Del 1888 al 1911 és professor de dogma i moral. És cap d'estudis a Le Saulchoir des del 1893, és també cofundador, amb Coconnier i Mandonet, de la Revue Thomiste, en què publicà molts dels seus estudis. Mestre de tota una generació de professors dominics de teologia, que el seguiren, el 1911 abandona l'ensenyament, i dedica el seu temps a madurar les seves obres i a la vida apostòlica.
S'enfrontà, primer, amb el cientisme del segle xix, després, amb el sentit de l'Acció (Blondel) i amb el moviment modernista. La seva doctrina és un comentari de Tomàs d'Aquino especialment en la direcció de Joan de Sant Tomàs. La seva obertura final arribà a fer pensar que es feia agustinià, tot i que en realitat es tractava d'una lectura de Sant Agustí des de Sant Tomàs d'Aquino.

## Obres

* La crédibilité et l'apologétique, Gabalda, Paris, 1908, 2ème édition en 1912, 332 pages, réédité en 2019.
* La Structure de l'âme et l'expérience mystique, vol. 1, Gabalda, Paris, 1927, 397 pages, réédité en 2019.
* La Structure de l'âme et l'expérience mystique, vol. 2, Gabald, 1927, 370 pages, réédité en 2019.
* Le donné révélé et la théologie, Cerf, Juvisy, 1910, 2ème édition 1932, 372 pages, réédité en 2017 .
* La vraie vie chrétienne, Desclée de Brouwer, Paris, 1935, 362 pages.
* Le Saint-Esprit dans la vie chrétienne, Cerf, Juvisy, 1935, 183 pages, réédité en 2017.
* Les Dons du Saint-Esprit dans les Saints dominicains: Étude de psychologie surnaturelle et lectures pour le temps de la Pentecôte, Lecoffre, Paris, 1903, 100 pages, réédité en 2017.
* Le sens du Christ, Cerf, Paris, 1939, 67 pages.
* Vegeu també la fitxa de la Biblioteca nacional de París
# Monica Geller

Monica E. Geller, després Monica E. Geller Bing, és un personatge de la popular sèrie de televisió Friends interpretat per l'actriu estatunidenca Courteney Cox.
La Monica és la germana d'en Ross Geller i al final de la sèrie l'esposa d'en Chandler Bing. És de caràcter autoritari, maniàtica de l'ordre i la neteja i competitiva a nivells espantosos, aprofita cada mínima oportunitat per demostrar la seva força i capacitat.
Anava a l'escola secundària amb la Rachel Green, amb qui des d'aquells temps va teixir una amistat molt especial, fins al punt que quan la Rachel escapà de la seva boda va anar a la Monica a la recerca de consol, i, sobretot, hostalatge.
La Monica és filla de la Judy i en Jack Geller, qui és jueu. La Monica ve, per tant, d'una família mixta. Al capítol The One with the Holiday Armadillo, en Ross i en Ben visiten la Monica per introduir-la al Hanukkà. En Ross també intenta aconseguir un regal de Hanukkà en diverses ocasions per a la seva germana. La Monica també menciona que feu el Bar mitsvà, tot i que només son pare era jueu.
La Monica sent, i no s'equivoca pas, que sos pares prefereixen en Ross. En molts capítols és tractada amb cert menyspreu per sa mare i amb displicència per son pare, qui guardà de forma insegura els records d'infantesa i joventut de la Monica i conseqüentment foren fets malbé, mentre que tenia conservats amb especial afecte els d'en Ross. Això provoca que la Monica pateixi una petita crisi emocional i son pare, per intentar solucionar-ho, li regala el seu Porsche.
Al llarg de la sèrie treballa com a cuinera en alguns restaurants i al final de la sèrie acaba sent una xef professional.
Obsessionada amb el matrimoni i la maternitat, les seves relacions conegudes acaben força malament. La que més dura i més estable és fou amb el Dr. Richard Burke (Tom Selleck), un oftalmòleg, 20 anys més gran que ella, amic de sos pares. Passaren llarg temps junts, però la relació fracassa davant la negativa d'en Richard a tenir més fills dels que ja va tenir al seu anterior matrimoni.
Al final de la sèrie es casa amb en Chandler, amb qui ja havia estat uns dies junts a Londres abans de la boda d'en Ross i l'Emily, i adopten dos fills.
# Prime time (desambiguació)

«Prime time» té aquests significats:
* Horari de màxima audiència
* Prime Time (cançó), tema d'Alan Parsons
# Kirby (Ohio)

Kirby és una població dels Estats Units a l'estat d'Ohio. Segons el cens del 2000 tenia 132 habitants.

## Demografia

Segons el cens del 2000, Kirby tenia 132 habitants, 52 habitatges, i 37 famílies. La densitat de població era de 463,3 habitants per km².
Dels 52 habitatges en un 34,6% hi vivien nens de menys de 18 anys, en un 53,8% hi vivien parelles casades, en un 9,6% dones solteres, i en un 28,8% no eren unitats familiars. En el 26,9% dels habitatges hi vivien persones soles el 13,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,03.
Per edats la població es repartia de la següent manera: un 25,8% tenia menys de 18 anys, un 12,1% entre 18 i 24, un 33,3% entre 25 i 44, un 15,2% de 45 a 60 i un 13,6% 65 anys o més.
L'edat mediana era de 37 anys. Per cada 100 dones de 18 o més anys hi havia 100 homes.
La renda mediana per habitatge era de 33.333 $ i la renda mediana per família de 51.094 $. Els homes tenien una renda mediana de 33.333 $ mentre que les dones 25.833 $. La renda per capita de la població era de 19.997 $. Aproximadament el 6,5% de les famílies i el 9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kirby». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Kirby». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Sacha Kljestan

Sacha Kljestan (Huntington Beach, Califòrnia, 9 de setembre de 1985), és un jugador de futbol estatunidenc. Actualment juga al Chivas USA de la Major League Soccer com a extrem amb el dorsal 16. Kljestan ha estat internacional amb selecció de futbol dels Estats Units en 20 ocasions d'ençà que debutés l'any 2007. Recentment va ser convocat per jugar la Copa Confederacions 2009.

## Enllaços externs

* Biografia a USSoccer.com
# Congriscus megastomus

Congriscus megastomus és una espècie de peix pertanyent a la família dels còngrids.

## Descripció

* Pot arribar a fer 40 cm de llargària màxima.

## Depredadors

Al Japó és depredat per Chlorophthalmus albatrossis.

## Hàbitat

És un peix marí, associat als esculls i de clima temperat.

## Distribució geogràfica

Es troba al Pacífic nord-occidental: el Japó.

## Observacions

És inofensiu per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ FishBase (anglès)
* ↑ Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Els Estats Units. 537 p.
* ↑ Honda, H., H. Sakaji i K. Nashida, 2001. Seasonal changes in biomass of demersal fish and benthos inhabiting the continental shelf and the upper continental slope area of Tosa Bay, Southwestern Japan. P. 345-362. A: T. Fujita, H. Saito i M. Takeda (eds.). Deep-sea fauna and pollutants in Tosa Bay, National Science Museum Monographs/20, Tòquio.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Pere Llobet

Pere Llobet (Barcelona,? - Segle XIV) mestre d'obres català.
Va participar en la construcció de diversos edificis civils a l'edat mitjana, tots documentats a la ciutat de Barcelona.
Es va començar sota la seva direcció la construcció de la Llotja de Mar de Barcelona entre els anys 1352 i 1357, nomenat mestre d'obres de la ciutat l'any 1357 va rebre l'encàrrec per part del Consell de Cent per a l'edificació de la Casa de la Ciutat, realitzant les estances del Trentenari i del Saló de Cent entre els anys 1369 i 1373.
Referint-se a aquests edificis, Ieronimus Monetarius, al seu llibre titulat Itinerium sive peregrinatio per Hispaniam, Franciam et Alemaniam, resultat del viatge realitzat l'any 1494, destaca de la construcció de la Llotja qualificant-lo de superba i assemblant-lo a una església o a un gran palau, així com la casa del Consell de la qual diu que és formosa.
Va projectar el portal de Santa Eulàlia (ara nomenat de la Boquería).

## Referències

* ↑ «Pere Llobet». Gran Enciclopèdia Catalana. [Consulta: 13 agost 2023].
* ↑ Cañellas i Martínez, Sílvia; Domínguez Rodés, M. Carme «La Casa Llotja de Mar de Barcelona: revisió del seu procés constructiu a través de la documentació (segles XIV-XVI )». Estudis històrics i documents dels arxius de protocols, 19, 2001, pàg. 67–84. ISSN: 0211-5425.
* ↑ Soler, Núria Florensa i. El Consell de Cent: Barcelona a la Guerra dels Segadors. Universitat Rovira i Virgili, 1996, p. 251. ISBN 978-84-605-5006-8.
* ↑ L'Art gòtic a Catalunya: Dels palaus a les masies. Enciclopèdia Catalana, 2003, p. 185.
* ↑ Cubeles Bonet, Albert «Poder públic i llançament urbanístic en el segle XIV». Barcelona: quaderns d'història, 8, 2003, pàg. 35–64. ISSN: 2339-9805.